Timor Est

Timor Est (Timor Lorosae in tetum, Timor Leste in purtughes) a l'è un paes de l'Asia süd-urientala. A l'è in sül toch uriental de l'isula de Timor e l'è tacaa a l'Indunesia. La capital a l'è Dili. Al gh'ha una süperfiss de 14.609 km² e una pupulaziun de pressapoch 950.000 abitant. Storia L'isula de Timur se l'eren spartida el Purtugal e i Paes Bass in del 1859. In del 1975, dopu de la revulüziun demucratiga in Purtugal, Timor Est l'ha pruclamaa la sò indipendenza, ma nöf dì dopu l'Indunesia l'ha ucüpaa. Dopu una lota de resistenza lunga e düra e l'intervent di suldaa australian di Naziun Ünì, Timor Est a l'è vegnüü indipendent in del 2002. Urganizaziun pulitiga Timor Est (nom ufizial: Repúblika Demokrátika Timor Lorosa'e / República Democrática de Timor-Leste) a l'è una repübliga. El president a l'è el Francisco Guterres (del 2017). El prim minister a l'è 'l José Maria Vasconcelos (Taur Matan Ruak) (del 2018).